OpenLLM-France/wikimedia huggingface dataset:
# Lardero eguna

Lardero eguna, Euskal Herrian zehar Eguen Zuri, Ostegun gizen, Sasikoipetsu, Gizakunde, Lerdo edo Urdelardero izenak hartzen dituena, kristau-tradizioko zenbait herrialdetan Inauterietako jai bat da, Garizuma aurreko azken ostegunean ospatzen dena. Tradizioz, janariari eskainitako eguna da: Garizuman baraua egiten zenez, aurreko egunek ospatzeko azken aukera ematen zuten Pazko Igandera arte.
"Lardero" hitza latinezko "lardum" hitzetik dator ('koipea' edo 'urdaia'), eta Garizuma aurreko egunetan haragia eta urdaia jateko ohiturarekin eta ondorengo baraualdiarekin du zerikusia.

## Euskal Herriko jaiak

Eskoriatzan, herriko umeak baserritar jantzita kalez kale ibiltzen dira abesten. Eskuan "ziria" izeneko hurritz-makilatxo bat daramate, eta hor sartuta txorizoa, urdaia, ogi-zatia, pikua.... Garai batean, eskean ibiltzen zirenei etxekoandreek janaria jartzen zieten zirian, gaur egun balkoietatik karameloak botatzen dizkiete. 1975ean berreskuratu zuen ohitura ikastolak, gurasoen eta aitona-amonen lekukotasunei jarraituz.

## Erreferentziak

* ↑ DOKUMENTALA Inauteriak Eskoriatzan. (Noiz kontsultatua: 2023-02-21).

## Ikus, gainera

* Gizakunde, Emakunde eta Orakunde

## Kanpo estekak

* Datuak: Q285320
* Multimedia: Fat Thursday / Q285320
# Lardasketa

Lardasketa: parrez ta negarrez Bedayo'tar batek Argentinan idatzia (sarritan Lardasketa bezala bakarrik aipatua) Jose Ramon Zubillaga bedaiotar idazleak 1964. urtean argitaratutako euskarazko lan autobiografikoa da. Argentinan idatzi zuen eta Tolosan argitaratu zen, Auspoa liburu sailean. Egileak lana bere anai Faustino Zubillagari eskaini zion.

## Sinopsia

Egileak bere bizitza kontatzen du lanean, lan autobiografiko bat izaki. Berrogeita bederatzi ataletan banatuta dago liburua, hitzaurrea eta eskaintza zenbatu gabe. Hitzaurrean egileak Ameriketara joandako euskaldunei buruz egiten du gogoeta, biztanleriaren galera horrek Euskal Herriari egindako kaltea azpimarratzen du, herri handiagoa izan zitekeelakoan halako emigrazioak gertatu izan ez balira. Euskaldun asko beste kontinentera igaro zirela esaten du, inoiz ez bueltatzekotan eta horiek izandako istorio guztiekin euskarazko liburu bana egin izan balitz, euskal literatura zenbat aberastuko zatekeen hausnartzen du. Hutsune hori betetzera dator bere lana eta euskaldunei gogorarazten die Euskal Herria ez dela soilik gune geografiko jakin batean dagoen herria, mundu osora zabaldu dena baizik, euskal diasporari esker.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Lardasketa: parrez ta negarrez Bedayo'tar batek Argentinan idatzia - Liburutegia - BDB. Bertsolaritzaren datu-basea» bdb.bertsozale.eus (Noiz kontsultatua: 2022-11-26).

## Bibliografia

* Lardasketa. EIMA katalogoa.
* Lardasketa. Euskaltzaindia.

## Kanpo estekak

* Datuak: Q96621749
# Larderellita

Larderellita borato motako minerala da.

## Ezaugarriak

Larderellita borato mineralaren formula kimikoa hau da: ${\ce {(NH4)B5O7(OH)2 * H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Larderellite: Mineral information, data and localities.» www.mindat.org (Noiz kontsultatua: 12-05-2019).
# Lardal

Lardal Norvegiako udalerria da. Vestfold konderrian kokatua dago. 277.65 km² ditu eta 2.383 biztanle ditu.

## Mugakideak

Honako udalerri hauekin egiten du muga:
Kongsberg Hof Re Andebu Larvik Siljan Municipality $^{(en)}$ Sandefjord

## Kanpo estekak

* Datuak: Q500290
* Multimedia: Lardal / Q500290
# Lardaro

Lardaro Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, 10,43 kilometro koadroko azaleran banatuta.

## Mugakideak

Lardarok honako udalerri hauekin egiten du muga:
Bondo Breguzzo Daone Praso Roncone Bersone Pieve di Bono Tione di Trento

## Kanpo estekak

* Datuak: Q3282
* Multimedia: Lardaro / Q3282
# Lardaska

Lardaska (The Blunderer) Patricia Highsmith idazlearen eleberri bat da, 1954an plazaratua. Euskaratuta 2020an agertu zen, Josu Barambonesen eskutik. Itzultzailea Baztango Udalak ematen duen II. (H)ilbeltza bekaren irabazlea izan zen.

## Argumentua

Oharra: Atal honek istorio osoa edo amaiera argitzen du.
Bizitza ederra eta etorkizun oparoa du Walter Stackhouse abokatu gazteak: maite du bere emaztea, Clara, eta ez du zalantzarik harremanaren alde egiteko gauzak okertzen direnean ere. Clara desberdina da; emakume neurotiko eta hotza ematen du. Euren egoera okertzen doa eta lagunen zirkulua pixkanaka murriztu egiten da. Walterrek gorroto sentsazioa du, batez ere Ellie Briess gazte ederrak berarekiko interesa erakusten duenean. Clara bere buruaz beste egiten saiatzen da. Damututa, Walter berarengana itzuliko da baina, azkenean, dibortzioa eskatuko du.
Handik gutxira, Clara autobusez doa bere ama bisitatzera. Ez da inoiz helmugara iritsiko. Bere gorpua amildegi baten oinean aurkituko dute. Poliziak Walterrengan dauzka jarrita bere susmoak. Agian, suizidioaren itxuraz hilketa bat ezkutatu nahi du?

## Pertsonaiak

* Walter Stackhouse: abokatua, Clararen senarra; ez du maite Clara eta dibortzioa eskatu dio. Clara hil zen egunean, berak jarraitu zion hura bidaiatzen ari zen autobusari eta hilketaren susmagarritzat hartuko zuten.
* Clara Stackhouse: Walterren emaztea, bere burua hiltzen saiatu zen, Walterrek bera ez uzteagatik. Bere amari bisita egitera autobusez joan zenean hilda agertu zen amildegi batean.
* Melchior Kimmel: liburu-saltzailea, bere emaztea hil zuen atsedenleku batean, hura bidaiatzen ari zen autobusari jarraitu eta gero.
* Helen Kimmel: Melchiorren emaztea; beste gizon batez maiteminduta dago. Senarrak hil zuen.
* Lawrence Corby: Philadelphiako Homizidioen Brigadako tenientea; Walter Stackhouse eta Melchior Kimmel ikertzen ari zen, biak erruduntzat hartzen zituelako.
* Ellie Briess: musika irakaslea, Walterrez maiteminduta dago.
* Claudia Jackson: Walterren eta Clararen neskamea.

## Zinema moldaketa

* 1963an: Le Meurtrier, Claude Autant-Lara zuzendari frantziarraren filma. Aktore nagusiak:Gert Fröbe, Marina Vlady eta Robert Hossein.

## Erreferentziak

* ↑ https://www.txalaparta.eus/eu/liburuak/lardaska

## Kanpo estekak

* (Ingelesez):liburuaren inguruko informazioa Choose your Patricia Highsmith webgunean.
* Datuak: Q7718911
# Leotardo

Leotardoak oina eta zangoa gerriraino estaltzen duen jantzi estua da, gehienetan puntuzkoa izaten dena, pantiak baina artilezkoak, beste modu batean esanda. Hego Euskal Herriko hitza da, gaztelerazko erabileraren parekoa. Erabilera plurala du hizkuntzan (leotardoak janzten ditu batek).

## Erabilpena

1960ko hamarkadan jarri ziren modan Europan, diseinu eta kolore bizikoak izaten zirelarik sarri. Aldi berean, haurrentzako arropa moduan ere erabili izan ziren Europa aldean, 1990eko hamarkadan guztiz modaz pasatu ziren arte, negurako arropa moduan, bai neskato zein mutikoentzat (praken azpian). Gizonezkoentzakoak ere ekoiztu eta merkaturatu izan ziren 20. mendeko azken laurdenean, baina 21. mendean, ohituraz, emakumezkoentzako jantzia dela esan daiteke.
Nazioarteko erabileran, Ameriketako gazteleraz leotardo edo ingelesez leotard, beste produktu bat izan ohi da: dantzarako body bat, gerritik gora ere gorputza estaltzen duena sorbaldaraino, eta batzuetan galtzerdiak ere luzapen dituena.

## Iruditegia

* Neskak, leotardo eta soineko konbinatuekin, Amsterdam, 1965.
* Leotardoak eta puntua, moda-modan 1963an, Europan.
* Gizonezkoarentzako leotardoak.
* Ez nahastu: Leotard ingelesez dantzarako body hau da.

## Erreferentziak

* ↑ Euskaltzaindiaren Hiztegia, Euskaltzaindia. «Leotardo» www.euskaltzaindia.eus (Noiz kontsultatua: 2021-02-14).
* ↑ (Alemanez) Strickstrumpfhose. 2021-01-26 (Noiz kontsultatua: 2021-02-14).
* ↑ (Ingelesez) «leotard» dictionary.cambridge.org (Noiz kontsultatua: 2021-02-14).

## Kanpo estekak

* Datuak: Q105488995
* Multimedia: Knitted tights / Q105488995
# Leotz (ibaia)

    Artikulu hau Orbaibarreko ibaiari buruzkoa da; beste esanahietarako, ikus «Leotz (argipena)».
Leotz Euskal Herriko ibai bat da, Nafarroa Garaia lurraldean kokatuta. 18,3 kilometro luzerarekin, Orbaibarreko Leotzen jaiotzen da, 885 metroko altueran, eta Zidakos ibaian isurtzatzen da, ibar bereko Santsomain herriko inguruan, 472 metroko altueran.
Ibilbidean zehar, 55 kilometro koadroko arroko urak jasotzen ditu, eta Garinoaindik igarotzean 0,456 metro kubiko segundoko batez besteko emaria hartzen du segundoko. Kopuru hori, oro har, 0,095raino jaisten da abuztuan, euri gutxien egiten duenean, eta otsailaren 0,820ra igotzen da, hilabete horretan euria eta elurteak ugariagoak baitira.
Bere ibilbidean, Orbaibar ibarraren zati batek zeharkatzen ditu.

## Ibilbidea
### Ibaiadarrak

* Etxabakoitzeko erreka (ezkerraldea)
* Zerrako erreka (eskuinaldea)
* Benegorriko erreka (ezkerraldea)

### Zehartatutako herriak

* Leotz
* Hiriberri
* Iratxeta
* Munarrizketa
* Artariain
* Orisoain
* Katalain
* Garinoain
* Santsomain

## Oharrak

* ↑ /le.ót͡s̻/ ahoskatua (laguntza) Azentua: zorrotza bigarren silaban

## Erreferentziak

* «Nafarroako Datu Espazialen Azpiegitura» idena.navarra.es (Noiz kontsultatua: 2021-10-29).
* ↑ Euskaltzaindia: 166. araua: Euskal Herriko ibaiak.
* ↑ «EDUKIERA-ESTAZIOAK: Estazio foronomikoaren datuak (Leotz Garinoainen)» ceh.cedex.es (Noiz kontsultatua: 2021-10-28).

## Ikus, gainera

* Zidakos
* Nafarroa Garaiko ibaiak
* Euskal Herriko ibaiak

## Kanpo estekak

* Datuak: Q112246364
# Leotz dorrea

    Artikulu hau Fustiñanako herri hustuari buruzkoa da; beste esanahietarako, ikus «Leotz (argipena)».
Leotz dorrea Fustiñana udalerriko herri hustua da. 2008ko urtarrilaren 1eko erroldaren arabera ez zen inor bertan bizi.

## Demografia eta biztanleria

Leotz dorreko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 0 | 0 | 0 | 0 | 0 | 0 | 0 | 0 | 0 |

## Ikus, gainera

* Fustiñana

## Kanpo estekak

* Datuak: Q12262203
# Leovigildo

Leovigildo (gotikoz: Liwigilds, latinez: Liuvigildus; ? - Toledo, Hispania, 586ko udaberria), bisigodoen erregea izan zen. Rekaredo eta Hermenegildoren aita zen. Baskoiak menderatzen saiatu zen eta bi hiri eraiki zituen: Victoriacum (Gasteiz aldean omen dago) eta Rekopolis (Guadalajaran).

## Biografia

Bisigodoen garaiko errege nagusia izan zen, eta sueboen erreinua menderatu zuen. Arrianismoaren jarraitzaile sutsua zen eta fededun guztiak dotrina horretara biltzen saiatu zen etengabe, katolikoen kaltetan, haien aurkako jazarpen odoltsuak zuzendu baitzituen. Baskoiak menderatzen saiatu zen eta haien matxinada bat deuseztatu zuen 581. urtean. Elezahar baten arabera, Victoriaco (egungo Gasteiz hiriaren inguruan) hiria sortu zuen, garaipen hura ospatzeko. Toledon finkatu zuen bere gortea eta erabat zentralizatu zuen administrazioa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q313065
* Multimedia: Liuvigild / Q313065
# Leotz (argipena)

Leotz zenbait leku eta pertsonaren izena da. Leotza espetxeko lurpeko gela ere bada.

## Toponimia

* Leotz: Orbaibarreko udalerria.
* Leotz: udalerri honetako kontzejua.
* Leotz: udalerri honetako ibaia.
* Leotz dorrea: Fustiñanako etxagunea.

## Deitura

* Rafael Leoz (1921 - 1976), Bakearen Nobel Sarirako prposatutako arkitektoa.

## Erreferentziak

* ↑ Espainierazko grafian Leoz.
# Leoti (Kansas)

Leoti Kansasko hiri bat da. Wichita konderrian kokatua dago. 2010ean 1.534 biztanle zituen, 3,40 kilometro koadrotan banatuta.

## Ikus, gainera

* Wichita konderria

## Kanpo estekak

* Datuak: Q2225054
* Multimedia: Leoti, Kansas / Q2225054
# Leotia atrovirens

Leotia atrovirens Leotiaceae familiako onddo espezie bat da. Jangarritasuna ez da guztiz ezagutzen.
Leotia atrovirens basionimoa da eta sinonimo batzuk ditu: Leotia lubrica var. atrovirens, Coryne atrovirens, Leotia chlorocephala.

## Deskribapena

Kapela: Txiki-txikia, 0,5 eta 1,2 cm bitarteko diametrokoa, ganbila, kaputxa itxurakoa, leuna edo zimurtua, irregularki biribildua, lautua, ertza biribildua. Kapelaren azala pikortsua, likatsua gaztetan, itsaskorra, gelatinakara, trinkoa, zokorrekin, berde kolorekoa, zahartzean ilunduaz, Ez du orririk.
Himenioa: Leuna.
Hanka: 1 eta 4,5 cm bitarteko garaierakoa, kapelaren proportzioan altua, latza, biluzia, berde argitik berde ilunera doan kolorekoa. Espora jalkina zuria.
Etimologia: Leotia terminoa grekotik dator eta leuna, leundua, esan nahi du.

## Jangarritasuna

Zalantzazkoa, toxikoa izan daiteke.

### Nahasketa arriskua

Hiru espezieak antzekoak dira, kolorez dira desberdinak: Leotia atrovirens berdea. Leotia viscosa-k kapela berdea eta oin horia. Leotia lubrica hori-oliba antzeko kolorekoa da, ohikoagoa da.

## Sasoia eta lekua

Udan, uztaila-iraila. Urria. Deskonposatutako egurren saprofitoa, lur hezeetako goroldiotan. Hildako motzondoetan. Koniferoen azpian.

### Banaketa eremua

Kanada, Ameriketako Estatu Batuak, Mexiko, Costa Rica, Kolonbia, Euskal Herria, Espainia, Frantzia, Luxenburgo, Erresuma Batua, Himalaiako eremua, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 826 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Leotia atrovirens: GBIF—the Global Biodiversity Information Facility.

## Kanpo estekak

* Datuak: Q6527248
* Multimedia: Leotia atrovirens / Q6527248
# Leozko Korredua

Leozko Korredua Nafarroako Erresumako korredu bat izan zen eta gaur egun Euskal Herriko Erdialdea eskualdean kokatuta da, Nafarroa Garaia lurraldean. Erriberriko merindadean dago, Iruñea hiriburutik 39,5 kilometrora. Altuera 477 eta 1070 metro artekoa da, eta 66,80 km²-ko azalera hartzen du.
Orbaibar banatzen zen lau korreduetako bat zen, Puiukoa, Barasoaingoa eta Basondokoarekin batera. 1847tik aurrera, Leotz, Santsoain eta Orisoain udalerrietan banatu zen.

## Izena

Batzuetan, Leozko zendea edo Leozko barrutia izena hartu zen, nahiz eta Leozko korredua izen zehatzena eta tradizionalena izan.

## Banaketa

Hauek dira korreduko herriak:
* Artariain
* Hiriberri
* Iratxeta
* Leotz
* Olleta
* Orisoain
* Santsomain
* Uzkita

## Historia

1431 baino lehen, Orbaibar lau korredutan banatuta zegoen: Barasoaingoa (Barasoain eta Garinoain), Basondokoa (Untzue, Etxague, Bariain, Orizin, Oloritz, Soltxaga, Eristain eta Mendibil), Leozko (Leotz, Uzkita, Hiriberri, Olleta, Artariain, Iratxeta, Orisoain eta Santsomain) eta Puiukoa (Amatriain, Makirriain, Bezkitz, Benegorri, Santsoain eta Puiu). Ibarreko errege ordezkaria azpimerinoa zen, eta, Joan II.aren kontzesioz, bertakoa izan behar zuen. Ibarreko gobernua azpimerinoa buru zuen batzar batek zuzentzen zuen, Katalaingo baselizan iltzen zena eta toki bakoitza bere erregidore batek ordezkatzen zuena.
1639an lau diputatu aukeratu ziren, bat korredu bakoitzeko, ibarra azpimerinoarekin batera goberna zezaten. Organismo berriak XIX. mendera arte iraun zuen, 1645 eta 1657 bitartean izan ezik, garai horretan diputatu bakarra aukeratu baitzen ibar osoaren ordezkari gisa. 1665ean Barasoainek hiribildu titulua lortu zuen arren, ez zen haranetik erabat banandu. Zatikatze orokorra 1846an gertatu zen, eta sei udalerri sortu ziren: Barasoaingo Korreduak Barasoain eta Garinoain sortu zituen; Leozkoak udalerri bat osatu zuen bere lurraldearekin eta Basondoko eta Puiuko hainbat herriekin (Orisoain izan ezik, bere kontura bat osatu baitzuen). Untzue (Basondokoa), Puiu (Puiukoa) eta Santsoain (Puiukoa) bertze hiru udalerriak osatu zituzten. 1852an Leotz udalerriko Basondoko Korreduko herriak independitzatu egin ziren eta zazpigarren udalerri bat osatu zuten: Oloritz. Azken urte hauetako landa-exodoaren ondorioz, Santsoain desagertu egin da, eta Leozko zati bihurtu da.

## Oharrak

* ↑ /le.ós̻kò koréð̞ù.a/ ahoskatua (laguntza)

## Erreferentziak

* ↑ Euskaltzaindia. 155. araua: Nafarroako udal izendegia. .
* ↑ (Ingelesez) «ORBAIBAR - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-06-06).

## Ikus, gainera

* Orbaibar
* Erriberriko merindadea
* Nafarroako Erresuma

## Kanpo estekak

* Datuak: Q112255763
# Krypno udalerria

Krypno Poloniako Podlasiako voivoderriko landa-udalerri bat da, Mońki barrutian kokatuta. 112,31 km²ko azalera du eta 2017ko datuen arabera 4061 biztanle zituen.

## Kanpo estekak

* Udalaren webgunea
* Datuak: Q599669
* Multimedia: Gmina Krypno / Q599669
ieaPodlasiako voivoderriko udalerriak :
# Krymnax

Krymnax (errusieraz: Крымнаш, «Krimea gurea da») errusierazko neologismo eta memea da. 2014ko udaberrian agertu zen Krimearen anexio errusiarraren inguruko eztabaida soziopolitikoaren testuinguruan.
Hasieran errusiar nazionalistek eslogan gisa erabilia, gero Ukrainan zabaldu zen Interneteko meme gisa.

## Memearen jatorrizko aldaera

Mikhail Suslov ikertzailearen arabera, Krymnax meme serio gisa sortu zen 2014an Krimea Errusiaren parte izan behar zen ideia sustatzeko. 2015eko azaroan, inkesta batek erakutsi zuen errusiarren % 52k uste zuela Krymnax «harrotasunaren eta berpizkundearen» sinboloa zela.
2016ko martxoan, Moskun Krymnaxen urteurrena ospatzeko rally bat egiteko ahalegina bat zen, baina ez zen gertatu.

## Meme satirikoa

Susloven esanetan, erreferendumaren egunean bertan, memea modu ironiko batean birdefinitu zen. Krymnax hitza testuinguru satirikoan erabiltzen hasi zen, Errusiaren porrotei burla egiteko. Idazkera formalean, edo anexioaren aldekoek erabiltzen dutenean, bi hitz gisa idazten da, Krym nax bezala, baina meme satiriko gisa Krymnax zuriunerik gabe idazten da. Galina Skliarevskaia hizkuntzalariak dio hashtagen antzeko ortografia mota horrek Twitterren eragina duela.
Erabilera ironikoaren adibide bat:
| « | Gure komunak ez dabiltza, baina gutxienez Krymnax! | » |

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-01-17).
* ↑ (Ukraineraz) Мазур, Євгенія. «Кримнаш — Намкриш: Як змінювалися думки росіян у 2014 році» 24 канал 2015-01-05 (Noiz kontsultatua: 2024-01-17).
* ↑ (Ukraineraz) «Замість Кримнаш приходить Намкриш: В Москві багато простих людей починають підтримувати Україну» Патріоти України 2016-01-03 jatorrizkotik artxibatua (artxibatze data: 2017-02-03) (Noiz kontsultatua: 2024-01-17).
* 1 2 3 4 (Ingelesez) Goble, Paul A. «‘Krymnash’ Meme Part of Russian Society’s Return to Late Soviet Times» Euromaidan Press 2015-06-10 (Noiz kontsultatua: 2024-01-17).
* ↑ (Errusieraz) «Россияне назвали «Крымнаш» символом гордости и возрождения страны» РИА Воронеж 2015-11-23 (Noiz kontsultatua: 2024-01-17).
* ↑ (Ukraineraz) «Провальний "путінг". Загнані бюджетники прорвали поліцейський кордон, щоб піти з концерту "Кримнаш"» ТСН 2015-05-18 jatorrizkotik artxibatua (artxibatze data: 2016-05-31) (Noiz kontsultatua: 2024-01-17).
* ↑ (Ukraineraz) «Хвилинка гумору: про російську пропаганду, "кримнаш" та бойовиків» 24 канал 2016-10-03 (Noiz kontsultatua: 2024-01-17).
* ↑ (Errusieraz) Шаповалов, Алексей. «Госчиновников назвали структурной проблемой» Коммерсантъ 2017-01-31 jatorrizkotik artxibatua (artxibatze data: 2017-01-31) (Noiz kontsultatua: 2024-01-17).
* ↑ (Errusieraz) Пальвелева, Лиля. «"Крымнаш" как русское слово-ключ» Радио Свобода 2014-12-15 (Noiz kontsultatua: 2024-01-17).

## Kanpo estekak

* Datuak: Q24931131
* Multimedia: Krymnash / Q24931131
# Krynica-Zdrój udalerria

Krynica-Zdrój ( (Audio·info)) Poloniako Polonia Txikiko voivoderriko landa-hiri udalerri bat da, Nowy Sącz barrutian kokatuta. 145,13 km²ko azalera du eta 2017ko datuen arabera 16852 biztanle zituen.

## Kanpo estekak

* Datuak: Q1443261
* Multimedia: Gmina Krynica-Zdrój / Q1443261
ieaPolonia Txikiko voivoderriko udalerriak :
# Krynice udalerria

Krynice Poloniako Lublingo voivoderriko landa-udalerri bat da, Tomaszów Lubelski barrutian kokatuta. 73,56 km²ko azalera du eta 2017ko datuen arabera 3312 biztanle zituen.

## Kanpo estekak

* Udalaren webgunea
* Datuak: Q939215
ieaLublingo voivoderriko udalerriak :
# Krynica Morska

Krynica Morska ( (Audio·info)) Poloniako Pomeraniako voivoderriko hiri-udalerri bat da, Nowy Dwór Gdańskian kokatuta. 116,01 km²ko azalera du eta 2017ko datuen arabera 1323 biztanle zituen.

## Kanpo estekak

* Udalaren webgunea
* Datuak: Q935756
* Multimedia: Krynica Morska / Q935756
ieaPomeraniako voivoderriko udalerriak :
# Krynki udalerria

Krynki ( (Audio·info)) Poloniako Podlasiako voivoderriko landa-hiri udalerri bat da, Sokółka barrutian kokatuta. 166,04 km²ko azalera du eta 2017ko datuen arabera 3156 biztanle zituen.

## Kanpo estekak

* Datuak: Q2020457
* Multimedia: Gmina Krynki / Q2020457
ieaPodlasiako voivoderriko udalerriak :
# Larkinsburg udalerria, Clay konderria (Illinois)

Larkinsburg udalerria Ameriketako Estatu Batuetako Illinois estatuko udalerri bat da, Clay konderrian. Azken zentsuaren arabera 569 biztanle zituen, 37.22 milia karratu (96.4 km$^2$) eremuan.

## Ekonomia

2020ko zentsuaren arabera, Larkinsburg udalerrian 255 etxebizitza zeuden. Per capita diru-sarrerak 16.847 estatubatuar dolar ziren.

## Kanpo estekak

* Datuak: Q7999832
# Larkspur (Colorado)

Larkspur Coloradoko herri bat da. Douglas konderrian kokatua dago. 2010ean 183 biztanle zituen, 4,0426 kilometro koadrotan banatuta.

## Ikus, gainera

* Douglas konderria

## Kanpo estekak

* Datuak: Q2456193
* Multimedia: Larkspur, Colorado / Q2456193
# Lariño (Carnota)

Lariño, Espainiako Galizia autonomia erkidegoko Carnota udalerrian dagoen parrokia bat da, Coruñako probintzian. 2018ko erroldaren arabera 444 biztanle zituen.
* Datuak: Q1805978
* Multimedia: Lariño, Carnota / Q1805978
# Larkhall

Larkhall, Eskoziako gaeleraz: Taigh na h-Uiseig eta eskozieraz: Larkhauch, Eskoziako udalerri bat da, Hegoaldeko Lanarkshire konderrian.

## Kanpo estekak

* Datuak: Q1012019
* Multimedia: Larkhall / Q1012019
# Larkspur (Kalifornia)

Larkspur Kaliforniako hiri bat da. Marin konderrian kokatua dago. 2010ean 11.926 biztanle zituen, 7,8 kilometro koadrotan banatuta.

## Ikus, gainera

* Marin konderria

## Kanpo estekak

* Datuak: Q984595
* Multimedia: Larkspur, California / Q984595
# Larla

Larla, Iparraldea probintzian topa dezakegun euskal mendia da. Iparlako harresiaren ekialdean iparretik hegora goititzen den bizkar luze batek osatzen du Larla mendia, Bidarrai, Arrosa eta Baigorri artean. Nahikoa bananduta dago eta bere bizkar soilak ikusmira zabala eskaintzen du noranahi, nahiz eta mendebaldean paisaia ixten duen Iparlako harresi ikusgarria nabarmendu gehien. Larre garbiak hedatzen dira tontorraren inguruetan eta ugariak dira urteetan zehar artzantzak utzitako arrastoak, harrizko hesiak eta bordak batez ere, orain lurra jota gehienak. Ekialdeko isurialde malkartsuan meagintzak ere utziak ditu bere arrastoak.

## Kanpo estekak

Larla, http://www.euskal-herria.org/.